Paġna L-attivitajiet kummerċjali tal-impriżi konċernati huma: Il-Kummissjoni tistieden lill-partijiet terzi interessati sabiex jissottomettu l-kummenti li jista' jkollhom dwar l-operazzjoni proposta lill-Kummissjoni Ewropea. Il-kummenti jridu jaslu għand il-Kummissjoni Ewropea mhux aktar tard minn għaxart ijiem mid-data ta' din il-pubblikazzjoni. Il-kummenti jistgħu jintbagħtu lill-Kummissjoni Ewropea bil-faks (+32 22964301) jew bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.7093 — DLG/Lantmännen/HaGe Polska, f'dan l-indirizz: L-attivitajiet kummerċjali tal-impriżi konċernati huma: Wara analiżi preliminari, il-Kummissjoni tqis li t-tranżazzjoni nnotifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.7232 – CHARTERHOUSE/NUOVA CASTELLI, f'dan l-indirizz: Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Rekwiżiti nazzjonali Oħrajn (għandhom jiġu speċifikati) Emenda tad-Dokument Uniku jew tas-Sommarju Emenda tal-ispeċifikazzjoni tad-DPO jew tal-IĠP irreġistrata, li għaliha la d-Dokument Uniku u lanqas is-Sommarju ma ġew ippubblikati Emenda tal-ispeċifikazzjoni li ma teħtiġx emendi tad-Dokument Uniku ppubblikat (l-Artikolu 9(3) tar-Regolament (KE) Nru 510/2006) Emenda temporanja tal-ispeċifikazzjoni li tirriżulta minn miżuri sanitarji jew fitosanitarji obbligatorji imposti mill-awtoritajiet pubbliċi (l-Artikolu 9(4) tar-Regolament (KE) Nru 510/2006) L-emendi li ġejjin huma maħsuba biex isaħħu l-karatteristiċi u l-kwalità tal-prodott b'rabta mal-oriġini ġeografika tiegħu u sabiex jipproteġu r-reputazjoni tad-DPO "Livarot". Id-deskrizzjoni tal-prodott tippreċiża ċerta informazzjoni teknika speċifika biex tiddeskrivi l-"Livarot": il-kontenut ta' estratt niexef ta' ġobon huwa bejn 44 % u 52 %, il-forom ta' referenza tal-Livarot inbidu: il-kwart "Livarot" tneħħa u żdied il-"Livarot" kbir, il-forom ta' preżentazzjoni tal-ġobon issa huma: il-"Livarot" kbir li għandu dijametru ta' bejn 190 u 210 mm u piż nett indikat fuq l-imballaġġ ta' bejn 1 200 u 1 500 g, l-hekk imsejjaħ "Livarot" 4/4 li għandu dijametru ta' bejn 120 mm u 128 mm u piż nett indikat fuq l-imballaġġ ta' bejn 450 u 500 g, il-"Livarot" 3/4 li għandu dijametru ta' bejn 107 u 115 mm u piż nett indikat fuq l-imballaġġ ta' bejn 330 u 350 g, il-"Livarot" żgħir li għandu dijametru ta' bejn 80 u 94 mm u piż nett indikat fuq l-imballaġġ ta' bejn 200 u 270 g. Huwa ppreċiżat li l-indikazzjonijiet tad-daqs tal-ġobnijiet jispeċifikaw il-forom tal-bejgħ. Id-deskrizzjoni organolettika tal-"Livarot" hija miżjuda. Iż-żona ġeografika emendata tal-"Livarot" tikkonsisti f'173 muniċipalità aktar u muniċipalità waħda inqas meta mqabbla maż-żona inizjali li kienet tikkonsisti f'118 muniċipalità. Din l-estensjoni hija maħsuba prinċipalment biex tintegra t-tramuntana tal-Pays d'Auge b'mod li ż-żona ġeografika tad-DPO tiġi sovrapposta għal dak ir-reġjun naturali. It-tramuntana tal-Pays d'Auge għandu l-istess kundizzjonijiet ambjentali bħan-nofsinhar: l-istess ġeoloġija (formazzjonijiet taflin), l-istess pedoloġija (proporzjon għoli ta' tafal fil-ħamrija), pajżaġġi simili b'dominanza ta' pajżaġġi ta' artijiet mistgħadra jew tlajjiet fuq il-pjanuri, eżistenza ġeneralizzata ta' netwerk idrografiku folt u b'ħafna fergħat. Dawn il-karatteristiċi effettivament huma determinanti għall-eżistenza tal-produzzjoni tal-mergħat li tinsab fil-qalba tar-relazzjoni tal-Livarot mal-lokalità tiegħu. Minbarra dawn il-varjabbli ta' stat stabbli (ġeoloġija, pedoloġija, pajżaġġ, idrografija), l-elementi ta' użu bħall-koperatura tal-art bil-ħaxix (STH/SAU > 50 %), il-prattiki żootekniċi (trobbija tar-razza tan-Normandija) jew l-eżistenza attwali ta' żoni ta' ġbir tal-ħalib huma simili fin-nofsinhar u fit-tramuntana tal-pays d'Auge. Din l-estensjoni hija marbuta mar-reviżjoni tal-ispeċifikazzjonijiet li ssaħħaħ ir-rabta mal-lokalità mal-obbligu li tintuża r-razza tan-Normandija u alimentazzjoni ddominata mir-ragħa għall-produzzjoni tal-ħalib. Is-sitwazzjoni fil-Pays d'Auge kollu hija fil-fatt ikkaratterizzata mill-importanza ta' uċuħ tal-ħaxix u proporzjon għoli ta' baqar tal-ħalib tar-razza tan-Normandija. Fil-livell tal-għarfien tal-produtturi tal-ġobon, il-"Livarot" jirriżulta minn tekniki ta' pproċessar tal-ġobon f'tessut artab li huma preżenti partikolarment fit-territorju kollu tal-Pays d'Auge. Fir-rigward tal-mikroflora msemmija fl-ispeċifikazzjonijiet li serviet bħala bażi għar-reġistrazzjoni tad-DPO, din hija dik tal-Pays d'Auge fit-totalità tiegħu, jiġifieri ż-żona ġeografika tal-Livarot kif deskritta f'din it-talba għal emenda. Barra minn hekk, matul it-tidwiq tal-prodotti mmanifatturi taħt il-kundizzjonijiet li huma s-suġġett tat-talba għal emenda, ma nstabet ebda differenza li tista' tiġi attribwita għall-partijiet differenti taż-żona ġeografika. Dan ir-reġjun naturali b'hekk jissodisfa perfettament il-kundizzjonijiet il-ġodda tal-produzzjoni tal-ispeċifikazzjonijiet. Dikjarazzjoni ta' identifikazzjoni ta' kull operatur hija meħtieġa qabel kull attività ta' produzzjoni. Din tintegra dikjarazzjoni ta' impenn li tiddeskrivi l-modalitajiet li jippermettu lill-produtturi tal-ħalib li jkun għad m'għandhomx 100 % baqar tar-razza tan-Normandija fil-merħla tagħhom biex jikkonformaw sal-2017. Minbarra l-kontenut obbligatorju tar-rekord tal-irjus, huma meħtieġa elementi speċifiċi: nissiela għall-kontroll tal-kundizzjonijiet tar-ragħa u tal-kundizzjonijiet ta' alimentazzjoni miżjuda mal-ispeċifikazzjonijiet, ċentri ta' produzzjoni tal-ġobon għall-kontroll tal-kundizzjonijiet għall-ġbir tal-ħalib u l-kundizzjonijiet tal-ipproċessar ippreċiżati fl-ispeċifikazzjonijiet, produtturi agrikoli għall-kontroll tal-kwantitajiet u formats tal-ġobon prodotti kuljum. Barra minn hekk, huwa ppreżentat il-metodu ta' organizzazzjoni tal-eżamijiet organolettiċi. L-ispeċifikazzjonijiet jippreċiżaw numru ta' punti sabiex jiddeskrivu aħjar il-kundizzjonijiet tradizzjonali għall-produzzjoni tal-ħalib u l-ipproċessar tal-ġobon li jikkontribwixxu għar-reputazzjoni tal-"Livarot": Sa mill-1 ta' Mejju 2017, il-"Livarot" isir minn ħalib prodott f'impriżi agrikoli li l-merħla tal-ħalib tagħhom tkun ikkostitwita esklużivament minn baqar tar-razza tan-Normandija. Id-demwien fl-istabbiliment ta' dik id-dispożizzjoni huwa marbut mal-istorja tal- "Livarot". Fiż-żmien meta "Livarot" ġie rikonoxxut bħala denominazzjoni ta' oriġini tal-ġobon (1975), il-grupp ma kienx deherlu li huwa meħtieġ li jippreċiża fir-regolamentazzjoni nazzjonali l-użu tar-razza tan-Normandija, għaliex din kienet tintuża min-nissiela kollha u ma kienx hemm theddida li ser tiġi ssostitwita b'oħrajn. Maż-żmien, beda jidher u jiżviluppa l-użu tar-razza Prim'Holstein waqt li l-grupp beda jinduna dejjem aktar bl-importanza tar-razza tan-Normandija għat-tipiċità tal-Livarot u l-immaġni tiegħu. Sabiex titwaqqaf din id-devjazzjoni, jerġgħu jinkisbu l-kundizzjonijiet li kienu japplikaw meta sar magħruf il-prodott u tissaħaħ ir-rabta tal-prodott mal-lokalità, il-grupp xtaq jinkwadra l-metodu tal-ksib tal-ħalib billi jimponi l-użu tal-baqar tar-razza tan-Normandija għall-produzzjoni tal-"Livarot". Madankollu, l-implimentazzjoni tal-applikazzjoni ta' din il-miżura pożittiva teħtieġ żmien ta' adattament għan-nissiela li biddlu r-razza wara r-rikonoxximent tad-denominazzjoni fl-1975. Din hija r-raġuni għalfejn sat-30 ta' April 2017, ta' mill-inqas 80 % tal-ħalib użat kull xahar għall-manifattura tal-"Livarot", għandu jiġi minn baqar tar-razza tan-Normandija. Il-merħla għandha tirgħa ta' mill-inqas 6 xhur fis-sena u jkollha erja minima ta' 0,33 ettaru ta' mergħa għal kull baqra tal-ħalib maħluba li ta' mill-inqas 0,25 ettaru minnhom għandhom ikunu tajbin għar-ragħa, jiġifieri jkunu jinsabu qrib il-maħleb. Dawn ir-rekwiżiti jikkonċernaw l-artijiet li jippermettu li tiġi żgurata parti sostanzjali ta' ħaxix fir-razzjon tal-baqar tal-ħalib, biex b'hekk tinżamm it-tradizzjoni ta' ragħa tal-Pays d'Auge u tiggarantixxi rabta mill-qrib bejn il-lokalità u l-prodott permezz ta' alimentazzjoni speċifika fiż-żona ġeografika. Sabiex tiġi żgurata r-rabta maż-żona ġeografika, ta' mill-inqas 80 % tal-materjal niexef tar-razzjoni bażika tal-merħla (għalf), irid jiġi minn ħbula tal-art tal-impriża agrikola li jinsabu fiż-żona ġeografika. L-għoti ta' għalf kumplimentari huwa kkontrollat fil-kwantità (1 800 kg għal kull baqra u għal kull sena kalendarja) u fil-kwalità. Lista ta' foraġġ u għalf kumplimentari tinsab fl-ispeċifikazzjonijiet. Iż-żminijiet biex jinħadem il-ħalib huma ddefiniti (mhux aktar mill-aħħar erba' ħalbiet u ħażna ta' mhux aktar minn 48 siegħa). Il-kundizzjonijiet tekniċi ta' standardizzazzjoni ta' xaħam, ta' maturazzjoni, u ta' trattament tal-ħalib bis-sħana huma ppreċiżati. Il-konċentrazzjoni tal-ħalib bl-eliminazzjoni parzjali tal-parti milwiema qabel il-koagulazzjoni hija pprojbita. Hija ddefinita lista ta' ingredjenti jew supplimenti għall-manifattura jew addittivi awtorizzati fil-ħalib. Huwa ppreċiżat li l-"Livarot" isir minn ħalib immaturat u miżjud bil-kimożina fi friskatur b'kapaċità massima ta' 320 litru (sa mill-1 ta' Mejju 2014). Il-ħalib maħsub għall-manifattura tal-Livarot tradizzjonalment jiġi miżjud bil-kimożina fi friskatur li l-volum tiegħu ta' ħalib miżjud bil-kimożina joqrob lejn it-300 litru. Peress li bdew jitfaċċaw fuq bażi iżolata u marġinali reċipjenti akbar, il-grupp wasal biex jintroduċi dispożizzjoni li tillimita l-volum tar-reċipjenti. L-interess li jiġi ffissat dan il-volum massimu għall-friskaturi huwa sabiex il-baqta tkun tista' tifforma f'darba waħda. Minħabba dan il-fatt, il-ġobnijiet kollha tal-friskatur ikollhom l-istess karatteristiċi ta' aċidità u ta' skular, li ma huwiex il-każ f'reċipjenti akbar fejn huwa inevitabbli li jitwal iż-żmien tat-tagħġin u tal-iffurmar (għexieren ta' minuti f'reċipjenti kbar ta' aktar minn elf litru meta mqabbla ma' ftit sekondi fi friskatur). F'dan il-każ, il-ġobon fil-bidu u fit-tmiem tal-iffurmar neċessarjament ikollu karatteristiċi differenti peress li l-baqta tkompli tevolvi minħabba t-tagħġin fir-reċipjent kbir u l-aċidifikazzjoni li tkompli matul l-iffurmar tal-ġobon. Fit-tmiem tal-iffurmar, il-ġobon li joħroġ mill-baqta li tkun skulat aktar ikollu tessut aktar niexef u b'togħma inqas tajba. Il-kundizzjonijiet ta' ħin u dawk tekniċi għall-qtugħ tal-baqta, kif ukoll għat-tagħġin, l-iffurmar, l-iskular u t-tmelliħ tagħha huma deskritti. Tissemma l-projbizzjoni tal-konservazzjoni permezz taż-żamma f'temperatura negattiva tal-materja prima tal-ħalib, tal-prodotti fil-proċess ta' manifattura, tal-baqta jew tal-ġobon frisk. Sabiex tissaħħaħ il-pożizzjoni tal-"Livarot" mal-konsumaturi bħala prodott lokali u li huwa mmanifatturat b'mod tradizzjonali, il-grupp xtaq jipprojbixxi l-użu tal-kloridrat tal-likożima. Dan jintuża bħala addittiv biex jidrolizza ċerta għaqda fil-membrani esterni tal-ispeċji tal-batterja, b'mod partikolari l-ispori butiriċi li jitqiesu bħala partikolarment mhux mixtieqa fil-maħleb għaliex jikkawżaw nefħa fil-ġobon. Madankollu, manifattur partikolari jixtieq ikompli jużah sal-2015, sabiex jagħti żmien lil-produtturi tal-ħalib li huma potenzjalment ikkonċernati mill-preżenza ta' spori butiriċi fil-ħalib tagħhom biex jiffinalizzaw it-titjib tal-prattiki tagħhom fir-rigward tas-silaġġ. Effettivament, il-preżenza ta' spori butiriċi fil-ħalib tista' tiġi assoċjata mal-preżenza ta' dawn l-ispori fis-silaġġi użati għall-alimentazzjoni tal-baqar tal-ħalib. L-operazzjonijiet ta' rfinar, ta' ħasil u ta' rbit tal-ġobon, li huma relatati mill-qrib, huma deskritti. L-irfinar isir f'kamra tat-tnixxif b'temperatura ta' bejn 10 u 14 °C, u mbagħad jekk ikun meħtieġ isir irfinar supplimentari b'temperatura ta' bejn 6 °C u 9 °C. Il-kundizzjonijiet tekniċi relatati mal-operazzjonijiet ta' rfinar tal-"Livarot" huma ppreċiżati: matul il-perjodu ta' rfinar fil-kamra tat-tnixxif, dan jingħata ta' mill-inqas tliet ħasliet u jista' jiġi xkupiljat. Iż-żieda ta' enzimi jew annatto huma permessi fis-soluzzjoni tal-ħasil. Is-soluzzjoni tal-ħasil hija komposta minn ilma mielaħ, li jista' jiġi miżjud b'enzimi u/jew annatto b'konċentrazzjoni inqas minn 2 %. It-tul ta' żmien minimu għall-irfinar tal-"Livarot" u l-"Livarot" kbir huwa miżjud minn 21 jum għal 35 jum sabiex jitqiesu l-prattiki tar-raffinaturi li żiedu progressivament dak it-tul ta' żmien sa 35 jum, mingħajr restrizzjoni mill-ispeċifikazzjonijiet, sabiex il-ġobon jiġi rfinat għal aktar żmien skont kemm ikunu kbar. Sabiex issir perpetwa din il-prattika li għandha influwenza pożittiva fuq it-togħma tal-ġobon, il-grupp xtaq jippreċiża dak it-tul ta' żmien tal-irfinar minimu għal-"Livarot" u l-"Livarot" kbir fl-ispeċifikazzjonijiet L-obbligu ta' rbit tal-forom kollha ta' "Livarot" permezz ta' strixxi huwa integrat fil-kapitolu "Deskrizzjoni tal-prodott" u mfakkar fil-kapitolu "Elementi li jiġġustifikaw il-konnessjoni maż-żona ġeografika". Dan l-irbit, li jmur lura għall-oriġini tal-Livarot fid-dsatax-il seklu, kien diġà indikat fl-ispeċifikazzjonijiet li servew bħala bażi għar-reġistrazzjoni tad-DPO, iżda mingħajr karattru vinkolanti. Dan l-irbit huwa importanti ħafna għall-identità viżwali tal-"Livarot", u minħabba fihom ingħata l-laqam ta' "colonel" (kurunell) peress li l-istrixxi li hemm fuqu jixbhu l-istrixxi meħjuta fuq l-uniformi militari Franċiża li tikkorrispondi għal dak il-grad. Sabiex jinżamm tal-element ta' identità tal-ġobon, il-grupp xtaq jidentifika fl-ispeċifikazzjonijiet l-obbligu ta' rbit għall-forom kollha tal-"Livarot". In-natura tal-materjal użat għall-istrixxi mhuwiex ippreċiżat sabiex tingħata l-possibbiltà lill-operaturi li jkunu jistgħu jużaw materjali ġodda, ħlief għal-"Livarot" tal-forma 4/4, li għalih l-istrixxi bilfors iridu jkunu veġetali sa mill-1 ta' Mejju 2017. Effettivament, minn naħa waħda n-natura tal-materjal użat għall-irbit jimmodifika biss marġinalment l-identità viżwali tal-ġobon, iżda min-naħa l-oħra l-forma 4/4, li hija l-forma l-aktar emblematika tal-produzzjoni kollha tal-"Livarot", hija l-aktar waħda kkonċernata minn dak l-użu li attwalment isir minn ċerti operaturi. Id-dispożizzjoni teħtieġ terminu ta' implimentazzjoni sabiex l-operaturi kollha jkollhom il-mezzi li permezz tagħhom ikun jista' jsir l-irbit bi strixxi veġetali (b'mod partikolari fir-rigward tal-provvisti). L-indikazzjonijiet li għandhom jissemmew b'mod obbligatorju fuq it-tikketta huma ppreċiżati. L-obbligu li jintuża l-logo INAO tneħħa. L-obbligu li jitpoġġa s-simbolu tad-DPO tal-Unjoni Ewropea ġie miżjud. Ġiet miżjuda tabella bil-punti prinċipali li għandhom jiġu kkontrollati u tneħħiet ir-referenza għar-regolament tekniku applikabbli. Klassi 1.3. Ġobon Il-"Livarot" huwa ġobon b'forma ċilindrika mmanifatturat esklużivament bil-ħalib tal-baqar miżjud bil-kimożina, b'tessut artab, kemmxejn mielaħ, b'qoxra maħsula ta' lewn ħamrani, irfinat u marbut bi tliet strixxi sa ħames strixxi. Sa mill-1 ta' Mejju 2017, il-forma ta' referenza msejħa "Livarot" 4/4 ser tkun marbuta sistematikament bi strixxi veġetali. Il-"Livarot" għandu ta' mill-inqas 40 gramma xaħam għal kull 100 gramma ta' ġobon wara tnixxif sħiħ u l-kontenut ta' estratt niexef huwa ta' bejn 44 % u 52 %. Il-"Livarot" jista' jkun ippreżentat f'forma ta' bejgħ żgħira, 3/4, 4/4 jew kbira. Il-"Livarot" kbir għandu dijametru ta' bejn 190 u 210 mm u piż nett indikat fuq l-imballaġġ ta' bejn 1 200 u 1 500 g, l-hekk imsejjaħ "Livarot" 4/4 għandu dijametru ta' bejn 120 mm u 128 mm u piż nett indikat fuq l-imballaġġ ta' bejn 450 u 500 g, il-"Livarot" 3/4 għandu dijametru ta' bejn 107 u 115 mm u piż nett indikat fuq l-imballaġġ ta' bejn 330 u 350 g, waqt li l-"Livarot" żgħir għandu dijametru ta' bejn 80 et 94 mm u piż nett indikat fuq l-imballaġġ ta' bejn 200 u 270 g. It-tul ta' żmien totali tal-irfinar, sa mill-jum taż-zieda tal-kimożina, huwa ta' mhux inqas minn 21 jum għall-forom 3/4 "Livarot" u l-"Livarot" żgħir, u ta' mhux inqas minn 35 jum għall-forom "Livarot" u "Livarot" kbir. Il-qoxra maħsula tiegħu, li tweħħel kemmxejn, hija ta' kulur isfar lewn il-ħuxlief li jagħti fl-aħmar. It-tessut tiegħu, li huwa artab u ta' lewn isfar skur, għandu xi toqob żgħar. Il-"Livarot" huwa ġobon ikkaratterizzat mill-qawwa u l-persistenza tal-riħa tiegħu. It-tessut tiegħu, li huwa kemmxejn mielaħ u mdewweb għandu togħma partikolari tal-fjuri tal-ħuxlief u tat-tiben, togħma tal-annimali u affumigat. Sa mill-1 ta' Mejju 2017, il-merħla ta' kull impriża agrikola għandha tkun ikkostitwita esklużivament minn baqar tal-ħalib tar-razza tan-Normandija. Sat-30 ta' April 2017, il-ħalib użat kull xahar għall-manifattura tal-"Livarot", għandu jiġi ta' mill-inqas 80 % minn baqar tar-razza tan-Normandija. Minbarra l-materja prima tal-ħalib, l-uniċi ingredjenti jew awżiljari għall-manifattura jew addittivi awtorizzati fil-ħalib, u matul il-manifattura tagħhom, huma l-kimożina, il-kultivazzjonijiet inoffensivi ta' batterja, ta' ħmira, ta' moffa, il-melħ u l-klorur tal-kalċju. L-użu tal-kloridrat tal-lisożima huwa awtorizzat sal-31 ta' Diċembru 2014 biss għall-perjodu bejn il-15 ta' Ottubru u l-15 ta' April. Sabiex tiġi ggarantita rabta stretta bejn il-lokalità u l-prodott permezz ta' alimentazzjoni speċifika taż-żona ġeografika, il-baqar tal-ħalib jirgħu ta' mill-inqas 6 xhur fis-sena. L-impriża agrikola għandha jkollha ta' mill-inqas 0,33 ettaru ta' art bil-ħaxix għal kull baqra tal-ħalib meħluba, b'ta' mill-inqas 0,25 ettaru ta' art bil-ħaxix tajjeb għar-ragħa aċċessibbli mill-maħleb. Ta' mill-inqas 80 % tar-razzjon bażiku tal-merħla kkostitwit minn foraġġ għandu jiġi minn ħbula tal-art tal-impriża agrikola li jinsabu fiż-żona ġeografika (ikkalkulat f'materja niexfa). L-għoti ta' għalf kumplimentari huwa limitat għal 1 800 kg għal kull baqra tal-merħla u għal kull sena kalendarja. Il-produzzjoni tal-ħalib, il-manifattura, l-irfinar u l-irbit tal-ġobon isiru fiż-żona ġeografika ddelimitata fil-punt 4. Mingħajr preġudizzju għall-indikazzjonijiet previsti fir-regolamentazzjoni, kull ġobon DPO "Livarot" ikkummerċjalizzat għandu jkollu tikketta individwali bl-isem tad-denominazzjoni tal-oriġini, l-indikazzjoni "Denominazzjoni Protetta tal-Oriġini" jew "DPO". L-użu tas-simbolu "DPO" tal-Unjoni Ewropea huwa obbligatorju. Il-kwalifikazzjonijiet żgħir, 3/4, u kbir jistgħu jintużaw fuq it-tikketta tal-ġobon skont il-kundizzjonijiet previsti fil-punt 3.2. Deskrizzjoni tal-prodott. Iż-żona ġeografika testendi għat-territorju tal-cantons u partijiet ta' cantons tad-départements li ġejjin: Ir-reġjun naturali tal-Pays d'Auge, li jinsab bejn la Manche fit-Tramuntana u l-għoljiet ta' Perche fin-Nofsinhar, huwa pjanura ta' altitudni medja (120 sa 250 m) imdawra b'għadd kbir ta' nixxiegħat li ffurmaw ir-riljiev, li jikkonsisti f'diversi forom ta' pajżaġġ: widien wiesgħin, varjetà ta' pjanuri sseparati b'widien dejqa u fondi kif ukoll widien żgħar b'għoljiet weqfin. Dan ir-reġjun huwa kkaratterizzat mill-predominanza ta' ħamrija taflija, klima oċeanika ħafna b'xita regolari matul is-sena kollha u żieda żgħira fit-temperaturi bejn staġun u ieħor. Il-"Livarot" huwa ġobon li jissemma għall-ewwel darba bil-miktub fis-seklu sbatax. Fit-tieni nofs tad-dsatax-il seklu, dan il-ġobon kellu suċċess popolari bis-saħħa tad-distribuzzjoni tiegħu fl-irħula permezz tan-netwerk tal-ferroviji. Fiż-żona ġeografika, żviluppaw fl-istess ħin: produzzjoni tal-ħalib speċifika li tuża fil-biċċa l-kbira u tradizzjonalment ir-razza tan-Normandija u li hija bbażata fuq kundizzjonijiet ta' alimentazzjoni kkaratterizzati mis-sehem predominanti tal-ħaxix fir-razzjon tal-annimali kif ukoll il-konsum tiegħu permezz tar-ragħa matul perjodu twil ħafna, attività dinamika ta' elaborazzjoni tat-tessuti rotob li jużaw għarfien partikolari. Il-ħalib jiġi skremat u mmaturat sistematikament. Il-baqta tinqata' fi ħbub ta' daqs medju u mbagħad tintgħaġen. Matul l-irfinar fil-kamra tat-tnixxif, il-ġobon jinħasel regolarment, sabiex b'hekk tkun tista' tifforma l-qoxra oranġo tiegħu. L-irbit tal-ġobon huwa ħaġa waħda mal-identità tradizzjonali tal-"Livarot" f'għajnejn il-konsumatur u jippermetti li tinżamm is-sura li jieħu fil-forma. L-operazzjoni li ssir matul l-irfinar tikkonsisti fl-irbit tal-"Livarot" bl-għajnuna ta' strixxa waħda jew aktar li jiffurmaw tlieta sa ħames saffi ta' ġobon. Il-"Livarot" għandu qoxra maħsula, kemmxejn tweħħel, b'kulur isfar lewn il-ħuxlief fl-aħmar. Il-tessut tiegħu, li huwa artab, b'kulur isfar skur, għandu xi toqob żgħar. Il-"Livarot" huwa ġobon ikkaratterizzat mill-qawwa u l-persistenza tal-riħa tiegħu. It-tessut, li huwa kemmxejn mielaħ u mdewweb għandu togħma partikolari tal-fjuri tal-ħuxlief u tat-tiben, togħma tal-annimali u affumigat. Il-"Livarot" jintgħaraf permezz tat-3 sa 5 strixxi li bihom huwa mgeżwer, li ma jistgħux jiġu mifruda mill-identità tiegħu. Il-"Livarot" huwa marbut mal-Pays d'Auge permezz ta' serje ta' fatturi kemm umani kif ukoll naturali. Il-Pays d'Auge, permezz tal-klima, ir-riljiev, in-netwerk idrografiku u l-ħamrija tiegħu huwa reġjun favorevoli għall-kultivazzjoni tal-ħaxix. In-nissiela żviluppaw hemmhekk sistema ta' trobbija li tisfrutta din il-kultivazzjoni permezz ta' perjodi twal ta' ragħa, li huma possibbli minħabba t-temperaturi moderati u x-xita regolari. Barra minn hekk, huma għażlu razza, dik tan-Normandija, li hija adattata sew għall-mergħa u li tagħti ħalib li l-karatteristiċi fiżiko-kimiċi tiegħu jagħmluh eċċezzjonalment tajjeb għall-ġobon, b'mod partikolari minħabba l-kapaċità tiegħu ta' koagulazzjoni. Il-Pays d'Auge huwa wkoll reġjun ta' kultivazzjoni tal-ġobon fejn l-għarfien marbut mal-produzzjoni ta' tessut artab b'qoxra maħsula ġie mgħoddi minn ġenerazzjoni għall-oħra. Dan l-għarfien, b'mod partikolari dwar l-irfinar u l-ħasil, kif ukoll l-irbit tal-"Livarot" bi strixxi jikkontribwixxi biex jinkisbu dawn il-karatteristiċi speċifiċi li jagħtu lil-"Livarot" it-togħma tiegħu li ma tistax tiġi imitata. Klassi 1.6. Frott, ħxejjex u ċereali, friski jew ipproċessati Il-"Pomelo de Corse" hija frotta taċ-ċitru li ġejja mill-varjetà Star Ruby jew minn kwalunwke varjetà oħra ta' Citrus Paradisi ibridu li tista' titqies fil-qafas tal-protokoll tal-validazzjoni tal-varjetajiet il-ġodda. Il-lista tal-varjetajiet awtorizzati hija stabbilita mill-grupp. Din tista' tiġi riveduta fuq il-bażi ta' protokoll tal-validazzjoni tal-varjetajiet il-ġodda awtorizzati li jikkonformaw mal-karatteristiċi tal-"Pomelo de Corse" u li jaqblu l-aktar mal-kriterji tal-għażla li ġejjin: blanzuni abbundanti u f'għenieqed, frott mingħajr żerriegħa, kulur aħmar fuq ġewwa u togħma aromatika. Din il-lista tal-varjetajiet tiġi ċċirkolata mal-produtturi wara kull emenda, kif ukoll tintbagħat lill-organu ta' spezzjoni u lill-awtoritajiet kompetenti ta' spezzjoni. Ir-riżomi awtorizzati huma l-Poncirus Pomeroy, is-Citrange Carrizo u s-Citrange C 35. Din hija frotta mingħajr żerriegħa, bil-qoxra ta' lewn safrani u lixxa, li jista' jkollha tbajja ta' lewn oranġjo fl-aħmar fuq il-wiċċ tal-frotta u minn ġewwa tkun roża fl-aħmar jew saħansitra anke vjola. Huwa biss il-frott tal-Kategorija Extra u tal-Kategorija I li jista' jiġi kkumerċjalizzat fil-qafas tal-IĠP "Pomelo de Corse". Jistgħu jiġu kkumerċjalizzati għaxar daqsijiet b'dijametru minimu ta' 81 mm u b'dijametru massimu ta' 139 mm. Il-"Pomelo de Corse" hija frotta mmerrqa, b'kontenut ta' meraq ta' mhux inqas minn 38 %. Hija frotta b'togħma ħelwa u b'aroma tfuħ. Il-frott għandu jissodisfa l-kriterji li ġejjin: Aċidità (A) inqas minn 2 grammi ta' aċidu ċitriku għal 100 g ta' meraq, Zokkor (E) ekwivalenti għal 9° Brix jew aktar, Il-proporzjon (E/A) bejn il-kontenut taz-zokkor tal-meraq (E) u l-aċidità (A) huwa akbar minn 6. Ix-xogħlijiet ta' tħawwil, produzzjoni, ħsad u kejl għandhom isiru fiż-żona ġeografika identifikata. Matul il-fażi tal-ikkalibrar fiċ-ċentru tal-ipproċessar finali, il-frott jista' jkollu biss kisja b'bażi ta' xama' naturali. Il-prodotti għandhom jinħażnu, jintgħażlu u jiġu ppakkjati fiż-żona ġeografika. f'imballaġġi b'saffi differenti. Fi tmiem il-katina, għandha titwaħħal it-tikketta "Pomelo de Corse" fuq kull frotta li tkun fil-filliera ta' fuq tal-kaxxa (50 % tal-frott ikun ittikkettat). f'kontenituri bl-għatu (Unità għall-Bejgħ lill-Konsumatur) jew fi xbieki. Wara li jiġi ppakkjat fi xbieki, il-frott jiġi sistematikament ippakkjat f'imballaġġi. It-trasport tal-frott bil-palits huwa pprojbit. Il-"Pomelo de Corse" li tiġi ppakkjata f'imballaġġi magħluqa (f'Unità għal Bejgħ lill-Konsumatur, fi xbieki) m'hemmx għalfejn tiġi ttikkettata. Il-"Pomelo de Corse" hija frotta friska, li tinqata' ġaladarba tilħaq il-maturità ottimali tagħha. Ma jsirilha l-ebda trattament fitosanitarju ta' konservazzjoni ġaladarba tinqata'. Għaldaqstant, tibqa' sensittiva għall-impatti u d-daqqiet li jistgħu jiġu kkawżati minn trasport fit-tul jekk fuq il-palits ikun hemm frott bl-ingrossa. Barra minn hekk, it-trasport permezz tal-palits fl-għeluq, kif ikun il-każ fit-trasport marittimu segwit minn trasportazzjoni fi trakk imkessaħ, ma jippermettix iċ-ċirkulazzjoni tal-arja bejn il-frott u dan iwassal għal eteroġenejtà "klimatika" li hi stess tiġġenera eteroġenejtà tal-evoluzzjoni fiżjoloġika tal-frott li jinsab fil-palits. Il-projbizzjoni tat-trasport tal-frott bil-palits u l-ippakkjar li jrid isir b'mod obbligatorju fiż-żona ġeografika jevitaw dan ir-riskju. Għaldaqstant, l-integrità fiżika u l-karatteristiċi tal-"Pomelo de Corse" jiġu ppreservati. Barra minn hekk, iċ-ċentri tal-ipproċessar finali jwettqu fażijiet oħra tal-ippakkjar li huma inseparabbli waħda mill-oħra (l-għażla, l-approvazzjoni u l-ittikkettar) li jkollhom bżonn li jkunu viċin ġonna b'siġar tal-frott, li jikkompletaw ix-xogħol tal-produtturi u li jippermettu li jiġu evitati manipulazzjonijiet eċċessivi tal-frott bl-ingrossa. L-ippakkjar tal-frott fi xbieki qabel ma jitqiegħed f'imballaġġi jevita manipulazzjoni ulterjuri tal-frott li ma jkunx fi xbieki, li tirriskja li tagħmlilhom il-ħsara. Minbarra li jikkontribwixxi għall-preservazzjoni tal-kwalità u tal-karatteristiċi tal-prodott, it-twettiq tal-fażijiet tal-ippakkjar fiż-żona ġeografika jsaħħaħ il-kontroll tat-traċċibbiltà tal-prodott. Meta l-frott jiġi ttrasportat bl-ingrossa, huwa possibbli li dan jitħallat ma' frott ieħor ta' oriġini differenti. Il-"Pomelo de Corse" prodotta u ppakkjata f'żona ġeografika hija jew ippakkjata f'imballaġġi jew tiġi ppreżentata f'imballaġġi magħluqa. It-tikkettar jindika: il-logo tal-IĠP tal-Unjoni Ewropea. Id-delimitazzjoni taż-żona ġeografika hija bbażata fuq il-karatteristiċi li ġejjin: altitudni ta' inqas minn 300 metru, inklinazzjoni ta' inqas minn 25 % u distanza għall-baħar ta' inqas minn 15-il km. Iż-żona ġeografika ddefinita tinkludi l-muniċipalitajiet li ġejjin: Dipartiment ta' Korsika ta' Fuq Dipartiment ta' Korsika tan-Nofsinhar Karatteristiċi tal-ħamrija Il-ħamrija għall-frott taċ-ċitru normalment ikollha konsistenza mrammla, taflija u bil-ħama u tkun xi ftit jew wisq aċiduża. Il-bażi ġeoloġika tal-ħamrija hija magħmula mill-granit jew mix-shale. Karatteristiċi klimatiċi Iż-żona ġeografika tinsab fuq gżira u din taffettwa l-klima kemm permezz tal-latitudni tagħha u kemm permezz tal-għoljiet tagħha. Korsika, li tinsab fit-42 parallel tat-Tramuntana, qiegħda fil-limitu tat-Tramuntana għall-kultivazzjoni tal-frott taċ-ċitru. Kuntrarjament għal varjetajiet oħra tal-"Pomelo de Corse" li għandhom bżonn ħafna sħana, f'Korsika, il-varjetà Star Ruby għandha t-temperatura li hi teħtieġ matul is-sena biex tiżviluppa ċ-ċiklu komplet tagħha sakemm il-frott jilħaq il-maturità ottimali tiegħu, mingħajr ma tbati minn temperaturi qawwija żżejjed li jwaqqfu ċ-ċiklu tagħha. Minħabba l-influwenza tal-baħar u l-preżenza ta' riżalti importanti li jinsabu fil-qrib, it-temperatura hija aktar moderata u d-distribuzzjoni tax-xita, bħall-umdità, hija ogħla minn dik f'żoni ta' produzzjoni tal-frott taċ-ċitru ta' oriġini differenti. Karatteristika sanitarja insulari li tipproteġi l-kultivazzjoni tal-"Pomelo de Corse" Minn perspettiva sanitarja, il-fatt li Korsika hija gżira huwa essenzjali għall-kultivazzjoni tal-"Pomelo de Corse". Ħafna mard gravi b'vajrus jew b'mikroplażma, bħal ma huma t-Tristeza jew l-iStubborn, ma jeżistix f'Korsika. Il-kultivazzjoni tal-frott taċ-ċitru f'Korsika ilha teżisti ħafna snin u ċerti awturi jsostnu li din bdiet fil-bidu tal-era Nisranija. L-iżvilupp tal-kultivazzjoni tal-"Pomelo de Corse", li l-ewwel tħawwil tagħha jmur lura xi tletin sena, huwa r-riżultat ta' dinamika tal-produtturi li organizzaw ruħhom sabiex jieħdu ħsieb l-evoluzzjoni tal-katina. Illum il-"Pomelo de Corse" tikkostitwixxi produzzjoni sinifikanti fi ħdan kultivazzjonijiet oħra tal-frott fil-gżira. Tingħaraf permezz ta': struttura agrikola bi ħbula tar-raba' ta' daqsijiet żgħar; inqas trattamenti fitosanitarji minħabba l-insularità; kompetenza tal-kultivaturi tal-frott taċ-ċitru ta' Korsika, li tippermetti aktar sorveljanza u kontroll tar-riskju sanitarju; il-qtugħ bl-idejn tal-frott direttament mis-siġar li jseħħ meta l-frotta tikseb il-kulur u l-maturità ottimali tagħha fuq is-siġra. Il-"Pomelo de Corse" għandha qoxra lixxa ta' lewn safrani u jista' jkollha tbajja' ta' lewn oranġjo fl-aħmar u minn ġewwa tkun roża fl-aħmar jew saħansitra anke vjola. Il-frotta tieħu l-kulur tagħha b'mod naturali fuq is-siġra. Hi tinqata' ġaladarba tilħaq il-maturità interna tagħha li tiddefinixxi l-karatteristiċi organolettiċi tagħha (togħma ħelwa u aroma tfuħ), li jintgħarfu permezz tal-ekwilibriju bejn iz-zokkor u l-aċidità u n-nuqqas ta' mrar. Il-kwalità interna tal-frott tikkorrispondi għall-ekwilibriju bejn l-estratt niexef (E) li jirrappreżenta l-kwantità ta' zokkor totali u l-aċidità totali (A). Minn perspettiva kummerċjali, ir-regoli internazzjonali jiddefinixxu biss bħala l-uniku kriterju l-perċentwal tal-meraq, li ma għandux ikun inqas minn 35 %. Il-"Pomelo de Corse" għandha kontenut ta' meraq li hu aktar minn 38 % u dan itiha l-karatteristiċi sukkolenti speċifiċi tagħha. Il-qtugħ isir bl-idejn u wara li jinqatal-frott ma jsirlux trattament fitosanitarju, u dan jippermettilu li jżomm il-karatteristiċi kollha ta' freskezza. L-IĠP "Pomelo de Corse" tiddependi primarjament minn kwalità partikolari tal-frott (l-ekwilibriju bejn iz-zokkor u l-aċidità, il-kontenut tal-meraq, il-kulur intens, il-qoxra lixxa), kif ukoll mir-reputazzjoni tagħha li qiegħda tiżviluppa fuq livell nazzjonali. Il-ħamrija taż-żona ġeografika, li hija differenti mill-ħamrija ta' żoni oħra li jistgħu jintużaw għall-produzzjoni fil-Mediterran, għandha karatteristiċi li ppermettew li jiġu żviluppati, għall-kultivazzjoni tal-"Pomelo de Corse" li tnisslet mill-varjetà Star Ruby, riżomi tat-tip Poncirus u l-ibridi tiegħu. Dawn ir-riżomi jagħtu lill-frott karatteristiċi tal-kwalità interna (ekwilibriju tajjeb bejn il-kontenut taz-zokkor u l-kontenut tal-aċidità kif ukoll kontenut ta' meraq u qoxra lixxa) li huma aħjar minn dawk li wieħed jista' jkollu bir-riżomi li l-aktar jintużaw madwar id-dinja. Il-kundizzjonijiet klimatiċi moderati ta' Korsika jippermettu lill-varjetà Star Ruby, li minnha nnifisha diġà għandha ħafna likopene, li tesprimi fis-sħiħ din il-karatteristika u li tikseb il-frott "Pomelo de Corse" li fuq ġewwa jkollu kulur aħmar. Il-frotta minn ġewwa, li diġà jkollha kulur mhux ħażin f'Settembru-Ottubru, għandha t-tendenza li ssir aktar safranija fix-xitwa, u terġa' tibda tieħu l-kulur f'Marzu-April. Il-qoxra li fix-xitwa tkun ta' lewn safrani għandha t-tendenza li ssir ta' lewn ħamrani hekk kif it-temperatura tibda tisħon fir-rebbiegħa. Dawn l-istess kundizzjonijiet klimatiċi moderati jagħtu lill-"Pomelo de Corse" karatteristiċi importanti oħra: il-kontenut tal-meraq tal-frott li hu ferm aktar mill-meraq ta' frott ieħor, l'aspett lixx tal-qoxra. Il-"Pomelo de Corse" għandha qoxra lixxa grazzi għall-influwenza qawwija ħafna tal-baħar, li tissarraf f'temperaturi inqas għoljin fis-sajf u f'perċentwal relattiv ta' umdità li ma jinżel kważi qatt taħt is-70 %. Il-kundizzjonijiet tal-produzzjoni kif ukoll il-kontroll tal-ippakkjar fiż-żona ġeografika jippermettu li l-konsumaturi jserrħu rashom mill-freskezza tal-prodott u jiżguraw ruħhom li se jsibu l-kwalitajiet kollha tal-karatteristiċi speċifiċi tal-"Pomelo de Corse" li jikkontribwixxu għar-reputazzjoni tagħha. Ir-reputazzjoni tal-"Pomelo de Corse", frotta li tinqata' bl-idejn u li ma jsirilhiex trattament fitosanitarju wara li tinqata', hija marbuta mill-qrib mal-immaġni ta' Korsika, li hija dik ta' gżira mimlija natura, li tirrispetta l-ambjent, li tivvalorizza l-agrikoltura tagħha permezz ta' prodotti li għandhom il-marka ta' kwalità u li tgawdi minn tradizzjoni twila ta' tkabbir tal-frott taċ-ċitru. Il-kummerċjalizzazzjoni u l-konsenji tal-"Pomelo de Corse" fil-kontinent ħadu spinta 'l quddiem mis-snin 2000 'il quddiem u kkontribwixxew għall-iżvilupp tal-popolarità tal-"Pomelo de Corse" fuq skala nazzjonali. Xi artikli għall-istampa li dehru fil-gazzetti lokali, nazzjonali, speċjalizzati jew ta' natura ġenerali, ("Vegetable", "FLD Magazine", "FRuiTROP" jew anke "Corse Matin") u li jippreżentaw il-partikolaritajiet ta' din il-produzzjoni, juru biċ-ċar kemm il-"Pomelo de Corse" hija popolari.
Extracted from C_125_2014.html